מועד הבחינה : מאי 2018

מספר השאלון :007281

### תורה שבעל-פה

**בחינת מתכונת**

**הוראות לנבחן:**

א. משך הבחינה: שעתיים וחצי

ב. מבנה השאלון ומפתח ההערכה : בשאלון זה שתי יחידות

יחידה ראשונה - "משפט ויושר"

יחידה שניה - "דברים שבינו לבינה"

בכל יחידה שני פרקים :

פרק ראשון - שאלות על סוגיה נתונה - 40 נקודות

פרק שני **-** שאלות קצרות - 10 נקודות

\_\_\_\_\_\_\_\_\_\_\_

סה"כ : 50 נקודות ליחידה

ג. חומר עזר מותר בשימוש : אין

ד. הוראות מיוחדות : (1) אל תעתיקו את השאלה, אלא רשמו את מספרה בלבד.

(2) התרכזו בנושא שימו לב לכתב, לכתיב ולפיסוק.

**ב ה צ ל ח ה**

**יחידה ראשונה - "משפט ויושר"** (50 נקודות)

ביחידה זו יש לענות על שאלות בפרק הראשון ובפרק השני, לפי ההוראות בכל פרק.

**פרק ראשון - שאלות על סוגיה נתונה** (40 נקודות)

בחר באחת מהסוגיות א-ב שבנספח, וענה על שש השאלות הנוגעות לסוגיה שבחרת.

1. הקטע לקוח מהתלמוד הבבלי. מה ידוע לך על מקור זה? מאיזו מסכת לקוח הטקסט? מאיזה סדר? במה עוסק סדר זה? איזו מסכת נוספת נמצאת בסדר זה?

2 . "פסקה עמו שיזון את ביתה חמש שנים" מה התנאי שקבעה האישה לנישואין ? האם שני בעלים יכולים להתחלק בסכום המזונות? צטטו. מיהם הפקחים? "הפקחים היו כותבים". מה עשו הפקחים במקרה שלפנינו?

3. מה היה ההסכם המקורי בין השוכר למשכיר? מי רצה לשנות את ההסכם? למה רצה לשנות את ההסכם? איזה הסכם חדש ביקש שיתקיים?

4. "סבר רבינא למימר היינו מתניתין"

א. הסבירו מה סבר רבינא ב. הסבירו את המילה "מתניתין" בהקשרה הנוכחי ג. כיצד נימק רבינא את דעתו? ד. כיצד עוירא נימק את התנגדותו? ה. מהו הביטוי התלמודי המציין את התנגדותו?

5. "ולא אמרן אלא [...] כופין אותו על מידת סדום".

א. באיזה תנאי יהיה אפשר לשנות את ההסכם שבן השוכר למשכיר?

ב. הסבירו "כופים על מידת סדום", מי כופה על מי ובאיזה תנאי? ג. לדוד מונית והוא משכיר אותה לשאול ובמקום לשלם דמי שכירות שאול מסיע את דוד לכל מקום שמבקש. דוד התעשר וקנה מכונית נוספת והוא מבקש מעכשיו ששאול ישלם לו במקום להסיע אותו. מה לדעתך יאמר רבינא על בקשתו של דוד? מה יאמר עוירא? נמקו.

6. מיומנות הבנה-

בפרשת האחים ליטוינסקי לכלל זה, עת בה לדון במחלוקת שפרצה בין יורשים כאשר אחד היורשים ביקש לקבל חלק מסוים במקרקעין בו עמל וטרח כל ימיו. בית המשפט מכריע בדרך שאותות התקופה ניכרות בה ואומר:   
  
"בינתיים קמה תנועת התחייה, העם היהודי כבש את האדמה ולא נראה לי, כי החלוקה תבוצע בצורה שאמנע מאדם אשר גרם להגדלת המפעל ולפריחתו, לבחור במה שהוא רוצה, כאשר אין חולק שכל החלקים שווים בערכם. סנטימנט לנכס של אדם שטיפל וטיפח את הנכס במשך שנים רבות, ראוי להתחשבות, לא פחותה מאינטרס כלכלי ממש". (המר' 309/59 בעניין שותפות האחים ליטווינסקי, פסמ"ח י"ח, 65).

הסבירו את נימוק השופט לתת חלק בירושה שאותו מעדיף אחד האחים בגלל ערך רגשי וערכו שווה כלכלית לשאר האחים לאח שביקש תוך התייחסות ל"מידת סדום".

סוגיה ב'- אם בחרת בסוגיה זו ענה על שאלות 7-13

שומא הדר לעולם- ההוא גברא ... לאפנדיה מיניה"

7. א. הקטע לקוח מהתלמוד הבבלי. מה ידוע לך על מקור זה? מאיזו מסכת לקוח הטקסט? מאיזה סדר? במה עוסק סדר זה? איזו מסכת נוספת נמצאת בסדר זה?

8. "ההוא גברא דאפקיד כיפי"

א. הסבירו מיהו שומר שכר? מיהו שומר חינם? מה דינם במקרה ונגרם נזק לחפץ ששמרו? האם בסוגיה שלפנינו מדובר בשומר שכר או בשומר חינם?

ב. מהו התפקיד של רב נחמן בסיפור זה?

ג. "אמר ליה: כל 'לא ידענא' – פשיעותא היא: זיל שלים!" – הסבירו את הפסיקה הזאת, ואת המושג "פשיעותא".

9. "אישתכחו כיפי ואיקור" א. מה קרה לאחר שעוקל ביתו של השומר, ומה פסק רב נחמן בעקבות כך?

10 "למימרא דסבר רב נחמן ... דקא הוו כיפי מעיקרא"

א. הסבירו את שאלת הגמרא.

ב. הסבירו את תשובת הגמרא.

ג. "שאני התם"- הסבירו את תפקידו התלמודי של מונח זה.

11. רשות השידור עיקלה את מכוניתו של שאולי שלא שילם אגרת טלויזיה עקב מצב כלכלי קשה. לאחר כשנה וחצי הצליח שאולי לחסוך כסף והלך למחסני הוצאה לפועל כדי לקחת את מכוניתו. הפקיד בהוצאה לפועל אמר לשאולי כי המכונית נמכרה. הסבירו לאם לדעת חכמי נהרדעא, לדעת אמימר ניתן למכור את המכונית? מה ההלכה? נמקו וצטטו.

12. הרב משה טרגין- "יכולת הלווה לקנות מחדש את נכסיו"-

מבט ראשון אפשר לראות דין זה כדין לא משפטי: מבחינה ממונית, לאחר שהקרקעות נגבו אין לנתבע שום זכויות ממוניות עליהן והן שייכות לגמרי לבעלים החדשים. עם זאת, המערכת הכלכלית של ההלכה אינה מערכת של "ייקוב הדין את ההר", ואף אינה מערכת של חוסר התערבות, וברור שישנם גם כללים מוסריים המנחים את המערכת המשפטית. המקור למציאות הלכתית זו הוא הפסוק בדברים פרק ז', שממנו הגמרא לומדת את הדין שלנו, "ועשית הישר והטוב", הדורש מאתנו שנתנהג לפי כללי המוסר אף מעבר למה שאנו מחויבים על פי דין. אף על פי שלמלווה אין שום חובה ממונית להחזיר את הקרקע שזכה בה בצדק ועל פי פסק בית דין, יש לו ציווי מוסרי לאפשר ללווה לקבל בחזרה את קרקעותיו.

הסבירו מה דעת הרב על החזרת הקרקע ללווה על ידי המלווה. כיצד הוא מנמק את דעתו "הישר והטוב"- הסבירו מושג זה.

**פרק שני - שאלות קצרות מהיחידה "משפט ויושר"** (10 נקודות)

ענו על אחת מהשאלות 14-13

**13.** הסבירו את המושג "לפנים משורת הדין" הציגו שתי דוגמאות מהסוגיות שנלמדו ביחידה "משפט ויושר" לעיקרון זה.

**14.** מהי שמיטה? מהו "פרוזבול"? הסבירו מה צריך לעשות המלווה בשנה השביעית? מה יכול הלווה לעשות אם הוא רוצה להחזיר את החוב? מה יחס חכמים לאדם שבוחר להחזיר חוב למרות השמיטה? איזה ביטוי מבטא יחס זה?

**משנה, כתובות, פרק י"ב משניות א'-ב';**

**תלמוד בבלי**, **מסכת כתובות**, **דף ק"ג עמוד א'** (כופין על מידת סדום)

הנושא את האשה, ופסקה עמו כדי שיזון את בתה חמש שנים - חייב לזונה חמש שנים. נשאת לאחר, ופסקה עמו כדי שיזון את בתה חמש שנים - חייב לזונה חמש שנים. לא יאמר הראשון: 'לכשתבא אצלי, אזונה', אלא מוליך לה מזונותיה למקום שהיא אמה. וכן לא יאמרו שניהם: 'הרי אנו זנין אותה כאחד', אלא אחד זנה ואחד נותן לה דמי מזונות.

[...] הפקחים היו כותבים: על מנת שאזון את בתך חמש שנים, כל זמן שאת עמי.

"לא יאמרו שניהם וכו'". ההוא גברא דאוגר ליה ריחיא לחבריה לטחינה, לסוף איעתר, זבין ריחיא וחמרא. אמר ליה: עד האידנא - הוה טחיננא גבך, השתא - הב לי אגרא. אמר ליה: מיטחן טחיננא לך. סבר רבינא למימר: היינו מתניתין, לא יאמרו שניהם "הרי אנו זנין אותה כאחד" אלא אחד זנה ואחד נותן לה דמי מזונות. אמר ליה רב עוירא: מי דמי? התם - חד כריסא אית לה, תרתי כריסתא לית לה. הכא - מצי אמר ליה: טחון וזבין, טחון ואותיב. ולא אמרן אלא דלית ליה טחינא לריחיא, אבל אית ליה טחינא לריחיא - כגון זו כופין אותו על מדת סדום.

**תלמוד בבלי, בבא מציעא, דף ל"ה ע"א – שומא הדר לעולם**

ההוא גברא דאפקיד כיפי גביה חבריה אמר ליה הב לי כיפי אמר ליה לא ידענא היכא אותבינהו אתא לקמיה דרב נחמן אמר ליה [ה](https://he.wikisource.org/wiki/%D7%91%D7%91%D7%90_%D7%9E%D7%A6%D7%99%D7%A2%D7%90_%D7%9C%D7%94_%D7%90" \l "fn_%D7%94)כל לא ידענא פשיעותא היא זיל שלים לא שילם אזל רב נחמן אגביה לאפדניה מיניה לסוף אישתכח כיפי ואיקור אמר רב נחמן [ו](https://he.wikisource.org/wiki/%D7%91%D7%91%D7%90_%D7%9E%D7%A6%D7%99%D7%A2%D7%90_%D7%9C%D7%94_%D7%90#fn_%D7%95)הדרי כיפי למרייהו והדרא אפדנא למרה אמר רבא הוה יתיבנא קמיה דרב נחמן ופרקין המפקיד הוה ואמרי ליה שילם ולא רצה לישבע ולא אהדר לי ושפיר עבד דלא אהדר לי מאי טעמא [ז](https://he.wikisource.org/wiki/%D7%91%D7%91%D7%90_%D7%9E%D7%A6%D7%99%D7%A2%D7%90_%D7%9C%D7%94_%D7%90" \l "fn_%D7%96)התם לא אטרחיה לבי דינא הכא אטרחיה לבי דינא למימרא דסבר רב נחמן דשומא הדר שאני התם דשומא בטעות הוה דקא הוה כיפי מעיקרא אמרי נהרדעי שומא הדר עד תריסר ירחי שתא ואמר אמימר אנא מנהרדעא אנא וסבירא לי שומא הדר לעולם [ח](https://he.wikisource.org/wiki/%D7%91%D7%91%D7%90_%D7%9E%D7%A6%D7%99%D7%A2%D7%90_%D7%9C%D7%94_%D7%90" \l "fn_%D7%97)והלכתא שומא הדר לעולם משום שנאמר ([דברים ז, יב](https://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94:%D7%93%D7%91%D7%A8%D7%99%D7%9D_%D7%96_%D7%99%D7%91)) ועשית הישר והטוב